 З  А П  И  С  Н  И  К

Од четириесет и четвртата  редовна седница на Советот на општина Чешиново-Облешево, одржана на ден 10.12.2024 година, во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Филип Јосев, Иван Андонов, Стојан Ангелов, Франческо Наков, Орце Митров,  Саше Донев, Боби Ѓоргиев , Сане Стојанов и Славе Донев
Отсутни : Анита Колева

Присутни и: Градоначалникот на општина Чешиново-Облешево Далибор Ангелов, Драгица Горгиевска – Раководител на одделение за нормативно-правни работи, Сања Петрова и Емилија Анастасова од одделението за финансии во општината, Иван Митков – помлад инспектор за животна средина.

Записникот го води Марија Коцева – Соработник за имот на општината, соработка со НВО и месна самоуправа.

	Се стави на разгледување Записникот од четириесет и третата редовна седница.

- Сане Стојанов: записникот е добар, не знам дали станува е технички пропуст точка 12 не е запишано гласањето.
Точка 20 поставив прашање дали на доставените барања од граѓаните се дава писмен одговор и тоа не е нотирано.

-Слаџана Ангелова: во точка 10 кога се дискутираше за прскањето против комарци не се сеќавам дека сум поставила прашање за Букевски дол, некако и не е во контекст на таа точка.

· По кратката дискусија се премина на гласање.
	Од присутни 10 членови на Советот во просторијата за време на гласањето Едногласно се усвои Записникот  со забелешките од од четириесет и третата редовна седница.

За четириесет и четвртата редовна седница Претседателот го предложи следниот:

Дневен ред

1.Нацрт Буџет на oпштина Чешиново – Облешево за 2025 година

2.Предлог Одлука за измена на распоредот на средствата на Буџетот на oпштина Чешиново – Облешево за 2024 година

3. Предлог Оперативен План за заштита и одбрана од поплави за загрозени подрачја на територијата во надлежност на општина Чешиново – Облешево.

4. Предлози, прашања и барања
	
Се премина на усвојување на Дневниот ред.
Од присутни 10 членови на Советот во просторијата за време на гласањето Едногласно се усвои Дневниот  ред.

1 Нацрт Буџет на oпштина Чешиново – Облешево за 2025 година

-Сања Петрова дава објаснување на писмениот извештај за Нацрт Буџетот на општина Чешиново – Облешево за 2025 година. Сакам да напоменам дека за наредната година на товар имаме плус уште два кредити кои ќе треба да ги исплаќаме. Рамката е ограничена во извештајот ги имате сите точни борјки , имаме скратување на буџетот со 8 милиони денари.

-Градоначалник : јас да Ви се извинам пред се ќе морам да отидам на состанок, ќе мора да го напуштам состанокот, овде сум да одговорам ако имате некои прашања.Сакам да нагласам дека Буџетот е скратен за 8 милиони денари, ако правите компарација  со лани имајте го ова во предвид. Мораме да одиме по тие рамки да се устроиме и да одиме според нив. Март ќе има ребаланас на буџетот  поради улиците кои ќе се реконструираат. Ако се реализира продажбата на земјиштето ќе имаме измени. Ве замолувам ако имате некои конструктивни предлози кажувајте ги за да може да се има измени но Ве молам имајте во обзир дека нашиот буџет е ограничен, средствата се тие рамката е таа придржувајте со до неа. Јас морам да одам на состанок за регионалните депонии 
прашајте ако има нешто додека сум овде а да можам да Ви одговорам.

- Сане Стојанов: во врска со улиците во с.Кучичино дали се однасуваше на техничка документација за улиците или за реконструкција на улиците.

-Градоначалник: за техничка документација, и претходно кажав и сега ќе кажам пак, за да добиеме средства од Светска Банка за изградба реконструкција на улици мора да имаме техничка документација за улиците, без такво нешто ние не можеме да поднесеме апликации. Имаме нарачано многу техничка документација дел од неа е готова дел се изработувам за секое село не оставаме на случајност.

-Сане Стојанов: јас разбрав дека тие улици ќе се прават сега.

-Градоначалник: ако има повици ќе аплицираме не оставам на случајност, ако се оствари продажбата на земјиштето ќе има сериозен приход на пари и се надевам ќе се средат голем дел од работите кои што ни се замислени и ставени во програмите. Во програмите е предвидено и ставено се она што е потребно , еве сега комиситее може да се состанеме да рзгледаме да дискутираме за сите прашања да  се имам јасна претстава за ситуацијата. Рамката ни е лоша но да не очајуваме во Март ќе има ребаланс. Таква е политиката јас се обидувам постојано да ги проучам научам формулите со кои се пресметуваат дотациите тоа е реалноста што е мора да се устроиме и да се движиме до дадената рамка.
Ви благодарам на разбирањето морам да се појавам на состанокот Ви посакувам убав ден.

Градоначалникот на општина Чешиново-Облешево Далибор Ангелов ја напушти просторијата.

-Орце Митров: овде беше пратеникот Ковачки, поставивме прашања за мостот и каналите во с.Теранци, ако добиеме некаков приход дали тоа ќе се направи со ребаланас на буџетот.

-Сања Петрова: да со ребаланс.

-Драгица Горгиевска: се зависи од каде и како ќе се средствата, ако се од донации се отвара донаторска сметка, се прави и ребаланс се зависи од начинот на плаќање.

-Слаџана Ангелова: капитални расходи, не ми е јасно има голема разлика дали станува овде збор за улиците дали тие се во наредниот буџет.

-Сања Петрова: да станува збор за улиците.

-Сане Стојанов: сметам дека сега е потрбно да се има комисија и да се разгледат овие битни прашања.

-Орце Митров: мора да се состане комисијата , претседател на економската комисија е Анита но таа е отсутна мора да ставеме некој друг претседател на комисијата.

-Орце Митров: предложете некој што ќе може да дојде.

-Драгица Горгиевска: не да се предложи некој што ќе може да дојде, туку некој што ја разбира оваа материја и што ќе даде придонес и ќе има конструктивни прашања.

-Сане Стојанов: дали мора да биде лице од советот.

-Орце Митров: да мора да е од советот.

-Стојан Ангелов: Боби Ѓорѓиев е во економската комисија нека е тој замена за Анита.
Советот едногласно се согласува Боби Ѓорѓиев да е на место на Анита Колева.

-Слаџана Ангелова: дали ќе има записници од состаноците на комисијата.

-Орце Митров : да мора да има записници, истите ќе се достават до советот  за разгледување.

2 Точка Предлог Одлука за измена на распоредот на средствата на Буџетот на oпштина Чешиново – Облешево за 2024 година
 
-Сања Петрова дава објаснување на писмениот извештај, ова се однесува за градинката, за распределба на нивните трошоци за платите, приходите и слични расходи. Ако имате прашања овде сум да појаснам.

Се премина на гласање.

Од присутни 10 членови на Советот во просторијата за време на гласањето Едногласно се донесе Одлука  за усвојување на Предлог Одлука за измена на распоредот на средствата на Буџетот на oпштина Чешиново – Облешево за 2024 година.

3 Точка Предлог Оперативен План за заштита и одбрана од поплави за загрозени подрачја на територијата во ннадлежност на општина Чешиново – Облешево.

-Орце Митров: сите го имате оперативниот план пред Вас, сигурно го имате и разгледано. Овде ги има сите податоци за населените места, надморска височина, територија на која се распростраенти,сите потребни податоци за населените места во нашата општина. Ако имате прашања ќе се обидам да ги одговорам.

-Слаџана Ангелова:  во однос на водоснабдувањето , гледам пишува дека постои мрежа која што е поставена за да може да имаме вода од водоводот во Кочани, зошто до сега тоа не е реализирано да се приклучиме на водоводот  во Кочани.

-Орце Митров: нема доволно вода, но искрено и немаше некој интерес за да се приклучи барем Облешево, на претходниот мандатар му имав предложено да се приклучат градинката, училиштето во Облешево тоа не се  оствари зошто не се оствари не знам.
 -Стојан Ангелов: имаше пробно пуштање но се појавија проблеми имаше пукање на цефки.
-Сане Стојанов: сакам да укажам дека претставникот од општината кој што ја работи оваа работа е можел да дојде  на седницата да не удостои со неговото  присуство за да може да му поставиме прашања. Не сум против програмата но ќе бидам воздржан од причина што претставникот од општината не е присутен овде.

Се премина на гласање:

Од присутни 10 членови на Советот во просторијата за време на гласањето со 6 гласа ЗА и 4 воздржани се донесе Одлука за усвојување Предлог Оперативен План за заштита и одбрана од поплави за загрозени подрачја на територијата во ннадлежност на општина Чешиново – Облешево.

4 Точка Предлози, прашања и барања
 
-Орце Митров го чита барањето од Коцева Слободанка од с.Уларци. Саше Донев ја знае жената кажа дека носи помагала за слушање и дека земала социјална помош.

-Славе Донев: дали и претходно се има исплаќано некоја сума за истата жена.

-Орце Митров: по тоа што кажаа и од финансии имаат сметки најверојатно е имали исплата и претходно.

-Драгица Горгиевска: да имаме исплатено пари и претходно.

- Стојанче Ангелов: јас предлагам да се исплати 3.000,00 денари.

Се премина на гласање по Барањето.

Со 10 гласа ЗА се донесе Одлука за финансиска помош од 3.000,00 денари на Коцева Слободанка од с.Уларци.

-Сане Стојанов: малку бев во недоумица дали да го поставам ова прашање ама сепак ќе прашам. Мојата ќерка Анастасија Стојанова беше ученик на генерацијата пред 4 години, парите не и се исплатени. Пред некој ден ми го кажа тоа и ми рече дека тие се нејзини пари и дека ќе си бара исплата затоа што ја следувало. Па сакам да напоменам дека ако има можност средствата да се исплатат.

-Драгица Горгиевска: тоа се нејзини пари, ја следуваат и во ред е да се бара исплата.

Во просторијата пристапи Иван Митков – помлад инспектор за животна средина.

-Орце Митров: точката за која што требаше да дадете објаснување веќе ја поминавме, но штом сте овде ако имаат прашања Советниците може да Ви постават.
-Слаџана Ангелова: во програмата прочитав дека има друштва со кои имаме склучено договори во случај на криза, ме интересира кои се тие?
 
-Иван Митков: станува забор за бизнис секторот во нашата општина, кога ќе додје до некоја кризна ситуација излегуваат на терен и ни пружат помош. Првично треба да се известе пожарното , па доброволното противпожаено здружение. 
До ЦУК , по претходно нивно барање  доставивме извештај за кои места се кризни да се преземат мерки да се первенира, но сеуште немаме одговор.

-Слаџана Ангелова : во чиј надлежност се одржувањето на каналите дали на водостопанство или на општината.

-Иван Митков: од разговр со инспектор ми има кажано дека секое каналче што се наплаќа е во надлежност на водостопанство, но законски е дека ако мине низ теритеоријат на општината е надлежност на општината.

-Драгица Горгиевска: да напоменам дека водата во каналетките треба да ја наплаќаат, тоа не е регулирано , зборам за одводителните води кои што доаѓаат.

-Иван Митков: кога има некоја непогода праќаме дописи, еве пример кога се поплави Грозде  дојде инспектор од Скопје и целата работа ја презема Водостопанство.

-Орце Митров: најкритчно според мене е да се исчисти каналот 2км од Спанчево, имаше акција кога чистевме и изнесовме преку 100 камиони.


	Со исцрпување на Дневниот ред заврши четириесет и четвртата  редовна седница.

	  Седницата заврши во 10:15 часот.






                                         
                                                                          Совет на општина Чешиново-Облешево
                                                                                                Претседател
                                                                                                Орце Митров

